આ ઘટનાની વિગતો આપતાં તેજસના મોટાભાઈ નયન પંચાલે જણાવ્યું હતું કે છેલ્લાં ચાર વર્ષથી તેના ભાઈ તેજસનું આ યુવતી સાથે અફેર ચાલુ હતું. તેના લગ્ન વિષે પરિવારમાં ચર્ચા પણ થઈ ગઈ હતી. બંને પરિવારો રાજી હતા, પરંતુ યુવતી અચાનક જ તેજસને નકારવા લાગી હતી. બંને વચ્ચે કેટલાક સમયથી ઝઘડા અને બોલાચાલી થવા લાગી હતી. તેજસે તેને ઘણીવાર સમજાવી હતી. તેનાં મમ્મી-પપ્પાને પણ વાત કરી હતી અને મમ્મી-પપ્પાએ પણ આ યુવતીને સમજાવવાનો પ્રયાસ કર્યો હતો. જોકે યુવતીએ બધાંની હાજરીમાં કહી દીધું હતું કે મને તેજસમાં કોઈ રસ નથી.